OISHI คาดรายได้กลุ่มอาหารปี 60 โตเกิน 10% พร้อมทุ่ม 241 ลบ. เปิดสาขาใหม่
OISHI คาดรายได้กลุ่มอาหารปี 60 โตทะลุ 10% พร้อมทุ่มงบ 241 ลบ. เปิดสาขาใหม่และปรับปรุงสาขาเดิม 
20 ธ.ค. 2559

บริษัท โออิชิ กรุ๊ป จำกัด (มหาชน) หรือ OISHI ระบุว่า บริษัทเปิดตัว OISHI EATERIUM (โออิชิ อีทเทอเรียม) ภายใต้แนวคิด 3 ส่วนผสมที่ลงตัว ประกอบด้วย “EAT – EXPLORE –  PREMIUM” นำเสนออาหารญี่ปุ่นรสชาติเยี่ยมจากวัตถุดิบชั้นดี และส่วนผสมของความคิดสร้างสรรค์ใหม่ ๆ ผสานวัฒนธรรมการกินของญี่ปุ่นอย่างลงตัว ดื่มด่ำกับมหัศจรรย์ของอาหารญี่ปุ่น ผ่านรูป รส กลิ่น เสียง สัมผัส อย่างครบครัน กับประสบการณ์ครั้งแรกของการรับประทานอาหารญี่ปุ่น ที่เปิดโอกาสให้ได้ลอง ได้ทำ ได้สัมผัสประสบการณ์ในบรรยากาศแบบญี่ปุ่นแท้ ๆ โดยเปิดให้บริการเป็นแห่งแรกในประเทศไทยที่ ชั้น 7 ศูนย์การค้าเซ็นทรัลพลาซา แกรนด์ พระราม 9 เป็นลำดับแรก ก่อนเดินหน้าขยายพื้นที่ให้บริการและสาขาเพิ่มเติม 4 แห่งในปี 60 ซึ่งสาขาถัดไป คือ สาขา ซีคอนสแควร์ ศรีนครินทร์ ด้วยอัตราค่าบริการราคาเดียวเพียง 659 บาท สุทธิ/ท่าน อิ่มอร่อยได้นาน 1 ชั่วโมง 45 นาที
ทั้งนี้ คาดว่าในปี 60 รายได้กลุ่มอาหารจะเติบโตไม่ต่ำกว่า 10% พร้อมเตรียมงบลงทุนไว้ 241 ล้านบาท เพื่อใช้ในการเปิดสาขาใหม่ และปรับปรุงสาขาเดิม